08 Nov 2001 20:13\n18. afdeling, B-1399-00\nForsørgelseskontrakt, underholdsydelse, ensidig forpligtelse, forældelse\nSagen drejede sig om, hvorvidt skatteyder kunne få fradrag for underholdsydelse til en slægtning i Pakistan i henhold til de dagældende regler for forsørgelseskontrakter. Efter en samlet vurdering af bevisførelsen fandt landsretten ikke, at det kunne lægges til grund, at skatteyder havde påtaget sig en sådan ensidig forpligtelse over for slægtningen, at betingelserne for at få fradrag i indkomsten for de pågældende år var opfyldt. Landsretten tiltrådte, at der ikke var indtrådt forældelse og at skattemyndighederne endvidere for årene 1990-1992 kunne ændre skatteansættelsen som sket efter den dagældende suspensionsregel fra forhøjelsesfristen.\nLigningsloven § 14 (dagældende)\nLigningsvejledningen 2000 A.H.2.2.2.2 og A.H.2.3\nProcessuelle regler 2001 G.3.2.2.2 og G.3.2.3\n(Kammeradvokat v/advokat Birgitte Kjærulff Vognsen v/advokat Martin Henriksen).\nLinde Jensen, Kallehauge og Jesper Muller (kst.)\nDenne sag, der er anlagt den 23. maj 2000, angår de skattefradrag, som sagsøger, A, har foretaget under henvisning til en forsørgelseskontrakt over for en slægtning i Pakistan. Skattemyndighederne har ikke godkendt sagsøgers ligningsmæssige fradrag.\nSagsøger har nedlagt påstand om, at sagsøgte, Skatteministeriet, tilpligtes at anerkende, at sagsøgte ikke har været berettiget til at ændre den oprindelige ansættelse af sagsøgers skattepligtige indkomst for årene 1987-1995 i henhold til retten til fradrag for betaling af ydelser i henhold til forsørgelseskontrakt.\nLandsskatteretten afsagde den 24. februar 2000 kendelse i sagen. Af kendelsen fremgår bl.a. .\n1987 - 1995 inkl.\nSagen har været forhandlet med klageren, klagerens advokat samt klagerens søn under tilstedeværelse af en tolk.\nDet fremgår af sagen, at klageren med virkning fra den l.januar 1987 over for sin svigerinde, B, der bor i Pakistan, påtog sig en ensidigt bebyrdende forpligtelse, i henhold til hvilken han forpligtede sig til at betale 10.000 kr. årligt for resten af hendes levetid, dog ikke mere end 10 år. Forpligtelseskontrakten er underskrevet af klageren den 1. november 1986, samt underskrevet af B ved brug af fingeraftryk den 8. november 1986. Kontrakten er attesteret af to forskellige advokater, men ikke af en offentlig myndighed.\nKlagerens to sønner, født i 1963 og 1970, har fra 1987 og 1993 haft forpligtelseskontrakter med B om, at de hver skal betalte 10.000 kr. årligt.\nDet fremgår endvidere af sagen, at Kongelig Dansk Ambassade i Islamabad den 17. marts 1996 har skrevet til skatteforvaltningen i Høje-Taastrup kommune, af hvilken skrivelse det fremgår:\n"Vedr. sag 0207.... A\nAmbassaden, repræsenteret ved (udeladt) aflagde den 13. ds.uanmeldt besøg i landsbyen Y1-by (Pakistan), i forbindelse med efterforskningen af andre sager.\nDa nyderen i ovenanførte sager, B, tidligere har haft bopæl i Y1-by (Pakistan), rettede ambassaden forespørgsler til en række af landsbyens beboere. Ingen kunne erindre en indbygger ved dette navn.\nAmbassaden henvendte sig herefter i den lokale filial af United Bank Limited. Her bekræftede man at man havde en kunde ved navn B. Den pågældende havde for ca. 18 måneder siden meldt flygtning til Y2-by (Pakistan), som er beliggende ca. 30 kilometer fra Y1-by (Pakistan).\nIfølge bankpersonalet bibeholdt B sin konto hos United Bank Limited, og hun indfandt sig med regelmæssige mellemrum for at hæve kontanter fra kontoen. Sidstnævnte del af forklaringen forekommer usandsynlig da det strider imod lokal skik. En muslimsk kvinde kan normalt ikke 'rejse' alene i landdistrikterne i Pakistan.\nBankens officielle stempler fremgår af vedlagte papir. Til trods for at det underskriftsstempel som er anført på bankens bekræftelse af pengeoverførsler dateret 18. februar 1996 ikke kunne lokaliseres i banken, hævdede personalet at der var tale om et ægte dokument.\nAmbassadens anmodning om at få lejlighed til at se en opgørelse for B's konto blev afvist. Banken ville heller ikke oplyse om B er den eneste som kan hæve på kontoen.\nAmbassaden vil under en forestående tjenesterejse til Y2-by (Pakistan) søge at aflægge besøg hos nyderen selv."\nAf ambassadens skrivelse af 26. maj 1996 til skatteforvaltningen fremgår:\nI fortsættelse af skrivelse herfra af 17. marts 1996 kan det meddeles, at ambassaden, repræsenteret ved (udeladt) lørdag den 25. maj aflagde uanmeldt besøg på adressen 926C, X1-vej, Y2-by (Pakistan), hvor nyderen, B, har bopæl.\nB blev antruffet. Til stede under samtalen var endvidere B's ægtefælle samt en fætter. Endelig var dansk statsborger, HI, som er datter af yderen, A, til stede.\nB bekræftede sin 'tommeltot' på affidavit dateret 17. juli 1995, og bekræftede ligeså at hun modtog penge fra A. Anmodet om at redegøre for hvorledes pengene blev overført forblev B tavs. Forespurgt om hun havde en bankkonto i Pakistan svarede hun ja, men hun var ikke i stand til at oplyse kontoens nummer, ej heller bankens navn. Anmodet om at oplyse hvor ofte hun fik overført penge fra Danmark og hvor store beløbene var, svarede hun ca. 3 gange om året og ca. 10. -15.000 Rupees. Forespurgt om hun nogen sinde havde modtaget en overførsel på ca. 100.000 Rupees, svarede hun, under stor moro fra de tilstedeværende familiemedlemmer, nej.\nDa ambassaden anmoder om at få lov til at se bankkontoudtog for nyderens konto afvises det med en kommentar om at kontoudtogene befinder sig i en bankboks.\nForeholdt at de oplysninger som ambassaden har fra Danmark ikke stemmer overens med de oplysninger som B er fremkommet med, blander såvel nyderens ægtefælle som fætteren sig i samtalen. Sidstnævnte, der ikke ønskede at opgive sit navn, siger, at "all arrangements have been made by A", og forklarer på forespørgsel, at kontoen hos UBL i Y1-by (Pakistan) er en "joint account", som står i både nyder og yders navn. Yderen, A, har en aftale med bankbestyreren i UBL-filialen i Y1-by (Pakistan), og sender de danske checks direkte til banken. Nyder, eller dennes herboende familie, er ikke involveret i overførslerne på nogen måde. Kun fætteren er bekendt med indestående på kontoen, men han ønsker ikke at opgive dette.\nNyderen, B, har et checkhæfte til bankkontoen, men kan kun trække på kontoen efter aftale med yder. A selv kan disponere direkte over kontoen.\nB går aldrig i banken i Y1-by (Pakistan), men sætter istedet sin 'tommeltot' på en blank.\ncheckblanket. Fætteren hæver herefter et beløb og udbetaler dette til B.\nMed tolkning engelsk/urdu gennem ambassadens tolk og på dansk-/urdu gennem A's datter, HI, anmoder ambassaden nyderen, B, om at bekræfte disse oplysninger. B bekræfter de af fætteren afgivne oplysninger.\nAf ambassadens skrivelse af 21. maj 1997 til skatteforvaltningen fremgår endvidere:\n"Undersøgelse af forsørgelseskontrakter kommunens J.nr.0207...., 0601..... og 1207....\nUnder henvisning til Høje Tåstrup Kommunes telefax af 5. maj 1997 i ovennævnte sager kan ambassaden oplyse, at (udeladt) efter aftale indfandt sig til en samtale på ambassaden med undertegnede. Tilstede var endvidere som oversætter ambassadens lokalt ansatte vice- og konsularmedarbejder (udeladt)\n(udeladt) bekræftede indledningsvis, at han havde været tilstede ved ambassadens møde med fru B i maj måned 1996, og at han (udeladt)\nHan bekræftede ambassadens skriftlige fremstilling i skrivelserne til kommunen af 26. maj 1996. Han oplyste, at efter ambassadens besøg var de tre Ghani'er blevet pålignet ekstraskatter i Danmark. De havde derfor ændret Bs konto i juni/juli 1996, således at der nu var tale om en konto, som kun B rådede over. Der havde dog indtil da været tale om en "joint account". Til dokumentation herfor fremlagde han et udskrevet checkhefte og et par indsættelsestalloner for konto ....-3. Disse vedlægges i kopi.\nDe formelle ændringer af kontoforholdet ændrede dog ikke ved det grundlæggende. Der var og havde hele tiden været tale om, at fru B's konto blot havde været et parkeringssted for pengene. Hvornår og til hvad pengene skulle bruges blev bestemt af A og hans sønner. Ikke een rupee var kommet fru B tilgode.\nFru B var i øvrigt nu blevet så træt af alle de problemer, som denne sag havde påført hende, at hun var flyttet til en anden adresse hos sin bror i Y3-by (Pakistan)\nDe tre (A og hans sønner) var desuden nu begyndt at sende penge til C, der var fru Bs mand. Det var en "single account".\nMed hensyn til de i Høje Tåstrup Kommunes fax af 5. maj 1997 stillede spørgsmål, var (udeladt) ikke i stand til at bidrage med detaljerede oplysninger.\nHan vidste, at A for ca. 5 år siden havde købt ca. 9 "kanaler" jord. 1 kanal svarer til ca. 600 m2. Det var landbrugsjord.\nFamilien A's foretrukne fremgangsmåde var at holde pengene i bankerne ..."\n"A havde afholdt 3 meget overdådige bryllupsfester for sine børn. (Efter pakistansk tradition er der tale om formuer, som anvendes på disse bryllupsfester, C's bmrk.).\nDeres foretrukne fremgangsmåde var at medbringe pengene i danske kroner i kontanter og så veksle efter ankomsten til Pakistan for at skjule alle spor. De sendte kun små beløb via bankerne blot for at have et alibi for hvordan de fik penge til Pakistan og for ikke at vække mistanke.\n(udeladt) udtalte, at han ikke længere vedstod sig sin underskrift på Affidavit af (udeladt). Han havde ingen arbejdsopgaver for A. Han havde fast arbejde (udeladt) og var uafhængig af A og hans familie. Han havde oprindeligt ageret som beskrevet af ambassaden, fordi det havde han fået besked om af A og hans familie. Senere var det gået op for ham, at der var tale om ulovligheder, og det havde fået ham til at fortælle sandheden.\nHan kunne ikke disponere over konto ....-3. Han havde ikke nogen fuldmagt til at handle på vegne af A og han vidste ikke, hvor kontoudtogene for årene 1993-95 befandt sig. Han kendte ikke indeståendet på ....-3. og mente, at fru B nok kunne have et checkhefte til sin "nye" konto, som hun formelt set nu rådede over alene. Han hjalp ikke A i dennes arbejde, og havde ikke noget udestående med A og hans familie.\nA var i øvrigt netop kommet til Pakistan for at rydde op i forskellige penge- og familiesager."\n"Der fremkom ikke yderligere oplysninger under samtalen således heller ikke om motivet udover det allerede oplyste. Han havde ikke været befuldmægtiget ifølge ham selv, og han havde sit gode job. Det var hans samvittighed, der havde drevet ham til at give ambassaden disse oplysninger. Han ønskede ikke sit navn frem, hvilket ambassaden lovede at meddele til Kommunen."\nAf "Affidavit" affattet på engelsk på stemplet papir underskrevet af B ved brug af fingeraftryk og attesteret af en advokat den 23. november 1993 fremgår:\n"I, B wife of C, Muslim adult, resident of Village Y1-by Gujrat-Pakistan, do hereby solemnly affirm and declare as under :-\n1. That I have received Cheque No. ........96 on 5-5-1992 amounting to Rs 50,000/- from MR A, TAASTRUP,DENMARK.\n2. That I have received Cheque No. ........89 on 5-5-1992 amounting to Rs 50, 000/- from\nD, TAASTRUP, DENMARK.\nCertified that the contents of this affidavit are tru and correct to the best of my knowledge and belief.\nDeclared at Y1-by (Pakistan) in the District of Gujrat on this 22ndday of Nov 1993."\nDet fremgår af banknotaer fra Den Danske Bank, at klageren har foranlediget, at der til B, a/c no. ...., United Bank Limited er udstedt checks den 6. februar 1987 på 29.339,85 PKR (pakistanske rupees) svarende til 12.000 kr., den 14. januar 1988 på 35.812,67 PKR svarende til 13.000 kr., den 17. april 1989 på 40.760,- PKR svarende til 15.000 kr., den 2. januar 1990 51.948,05 PKR svarende til 16.000 kr., den 11. marts 1991 på 84.095,06 PKR svarende til 23.000 kr., den 14. april 1992 på 50.000,00 PKR svarende til 12.885,00 kr., den 29. januar 1993 på 100.672,27 PKR svarende til 23.960,00 kr. og den 21. februar 1994 på 100.000 PKR svarende til 22.250,00 kr.\nAf kopi af checkhæfte vedrørende konto ....-3 samt indbetalingsnotaer af 12. juli 1988 og 8. august 1990 vedrørende konto ...., der er fremsendt med ambassadens skrivelse af 21. maj 1997, fremgår, at kontoen tilhører A og B.\nDe stedlige skattemyndigheder har ikke godkendt fradrag for ydelser i henhold til den forelagte forpligtelseskontrakt. Skattemyndighederne har herved lagt vægt på:\nSkatteankenævnet anser ikke skatteansættelserne for indkomstårene 1990, 1991 og 1992 for ugyldige, da forældelsesreglerne i skattestyrelseslovens § 35, stk. 1 anses for suspenderet efter samme lov § 35, stk. 4, idet klager anses for forsætligt eller groft uagtsomt at have bevirket, at skattemyndighederne har foretaget en ansættelse på et urigtigt eller ufuldstændigt grundlag.\nat det er uomtvistet, at der mindst er fremsendt kr. 10.000 årligt til nyder,\nat skatteadministrationen via ambassaden forgæves har forsøgt at få verificeret, at de angivne pengeoverførsler er indgået på nyders konto nr. ....-3 for derigennem at stille yderligere krav, jfr. ligningsvejledningen afsnit A.F.4.4.4 via originalkontoudskrifter eller bekræftede kopier heraf,\nat erklæring af 20/1-97 med underbilag ikke afkræfter de afgivne oplysninger og foreliggende dokumentationer om, at konto nr. ....-3 er en fælleskonto med yder, og at kontoen først på et efterfølgende tidspunkt er registreret alene i Bs navn,\nat ankenævnet ikke stiller spørgsmål til, om bankens bekræftelse af 18/2-96 er ægte, men konstaterer, at der efter nævnets opfattelse ikke er tale om et underskriftsstempel men om en fortrykt tekst, hvorimod de erklærede modtagelsesdatoer for checkene er forkerte, idet de anførte datoer formentlig er checkudstedelsesdatoerne i Danmark. Ankenævnet bemærker endvidere, at banken attesterer indsætning af danske kroner, medens der rettelig er fremsendt checks lydende på rupees,\nat pengeoverførslerne iflg. bankbilagene er fremsendt een gang årligt, men at nyder desuagtet overfor ambassadens repræsentanter erklærer at have fået overførsler ca. 3 gange årligt fra klager. Nyder afviser tillige at have fået overførsler i størrelsesordenen 100.000 Rupees, selvom yders overførsler de seneste 3 indkomstår alle har oversteget 100.000 Rupees,\nat de totale pengeoverførsler til nyder fra klager og hans 2 sønner de seneste 9 år gennemsnitligt har udgjort knap kr. 40.000, medens årslønnen for en ufaglært arbejder i Punjabi-området i Pakistan i 1995 udgjorde ca. kr. 5.000,\nat Ambassaden i telefax af d. 6/10-96 udtaler, at man altid benytter sig af en tolk, der kan tale urdu og punjabi, når man behandler sager i punjabitalende områder,\nat ankenævnet anser det for irrelevant for sagens bedømmelse, hvorledes der er tolket via klagerens datter, og om ambassaden har besøgt een eller flere banker,\nat den af klager fremskaffede udskrift af konto ....-3 for perioden 1/1-1993 - 21/9-1995 ikke udviser en sådan løbende aktivitet, at den bekræfter at være benyttet af B til hendes løbende underhold, og at nyder efterfølgende afviser at give adgang til hendes konto,\nat klager ikke nærmere har dokumenteret eller sandsynliggjort, at checkomslag og indsættelseskvitteringer er falske, og at de derimod stemmer overens med oplysningerne om fælleskonto afgivet overfor ambassaden d. 25/5-96,\nat det ikke forekommer sandsynligt, at nyder i årene 1993 og 1994 til sit personlige underhold har modtaget samlede ydelser som svarer til ca. 12,8 og 9,5 årslønninger for ufaglærtearbejdere set i sammenhæng med, at klager og dennes ægtefælle alene oppebærer understøttelse i Danmark,\nat sønnen Es betalinger i de første 2 år på kr. 25.000 og kr. 21.000 står i skærende kontrast til hans egen dagpengeydelser på kr. 94.485 og kr. 101.381 før skat,\nat vidnet på affidavit af 17/7-95 iflg. ambassadens indberetning af 21/5-97 ikke længere vedstod sig sin underskrift,\nat den på ankenævnsmødet d. 10/12-98 fremlagte erklæring fra vidnet er dateret så langt tilbage som d. 30/6-1997. Ankenævnet anser ikke den mellemliggende erklæring afgivet overfor ambassaden d. 21/597 for at være afgivet af en falsk person, idet samme person har underskrevet affidavit af 17/7-95 og henvendelsen til ambassaden d. 16/4-97.\nAnkenævnet konkluderer sammenfattende, at klager ikke har fremlagt fornøden dokumentation for, at nyder mindst har modtaget kr. 10.000 årligt af de overførte pengemidler til konto nr. ....-3 til eget underhold, og at der trods opfordring hertil ikke er fremvist originale kontoudskrifter eller bekræftede kopier af konto nr. ....-3 for perioden 1993-1995, som kan understøtte påstanden, hvorfor de fremsendte midler anses at være kommet klager og dennes egen familie til gode.\nKontrakten anses herefter for misligholdt af klager, og der er herefter ikke fradragsret, jf. den dagældende ligningslovs § 12, stk. 4 for hele kontraktsperioden, og forældelsesfristerne i skattestyrelseslovens § 35, stk. 1 anses dermed for suspenderet."\nKlagerens advokat har påklaget skatteankenævnets afgørelse.\nAdvokaten har fremlagt bekræftelse af 4. januar 1999 fra Councilor i Y1-by (Pakistan), der angiver status i henseende til bopæl for B, der er nyder i henhold til den i sagen omtvistede forsørgelseskontrakt, bekræftelse af 23. januar 1999 fra National Bank of Pakistan angående nyders og ægtefællens fælles bankkonto nr. ....-1 samt bekræftelse af 8. februar 1999 fra United Bank Ltd., Y1-by (Pakistan), angående nyderens egen bankkonto nr. ....-3.\nAdvokaten har tidligere ved skrivelse af 26. februar 1997 til skatteforvaltningen anført:\n"Vedr.: Deres j. nr. 0207....., A\nI fortsættelse af tidligere brevveksling sender jeg hermed yderligere dokumentation og bemærkninger.\n1) Vedlagt fremsendes erklæring af 20.01.1997 fra United BankLtd. med underbilag angående konto no. ....i banken, om indestående pr. 01.07.1996 om "profit" (sandsynligvis rentetilskrivning) den 18.07.1996 og om overførsel til kontoen den 25.07.1996 af 33.658 rupees.\n2) For så vidt angående den tilsvarende erklæring af 18.02.1996 skal jeg anmode kommunen om at oplyse, hvorvidt det lægges til grund, at dette dokument er ægte, eller om kommunen er af samme opfattelse som den danske ambassade i skrivelse af 17.03.1996, hvorefter dokumentet ikke anses for at være ægte.\n3) For så vidt angår spørgsmålet om en fælles konto, er forholdet, at der er to konti.\nAf disse to konti er konto .... den konto, der vedrører opfyldelse af forsørgelseskontrakten.\nDenne konto er alene oprettet i B's navn (altså i nyderens navn).\nDet er på samme måde alene B, der kan disponere over indestående på denne konto, ikke min klient (yderen).\nDen konto, der er fælles, er den, der blev oprettet efter at B og hendes ægtefælle flyttede til en anden by, hvilket skete omkring september 1994. Denne konto er imidlertid ikke fælles for B og min klient, men for B og hendes ægtefælle.\n4) For så vidt angår måden for overførsel fra Danmark til Pakistan, fremgår betydningen heraf ikke klart af kommunens afgørelse af 22.11.1996.\nImidlertid er det ikke sket, som angivet i nævnte afgørelse.\nMin klient har fået udstedt en bankcheck i Danmark, som er blevet sendt til B i Pakistan. Denne har fremsendt checken til den lokale afdeling af United Bank, hvorefter denne afdeling har sendt checken til hovedsædet.\nEfter 4 - 5 uger er det af hovedsædet blevet bekræftet, at der var dækning for checken, hvorefter beløbet er blevet indsat på Bs konto (no. ....) .\n5) For så vidt angår det faktiske grundlag for den afgørelse, der den 22.11.1996 er truffet af kommunen, bemærker jeg, at skrivelserne fra den danske ambassade i Pakistan er behæftet med en del unøjagtigheder.\nFørst og fremmest støtter ambassaden sig på forklaring fra en unavngiven fætter.\nDesuden er det i første omgang anført, at der er tolket på urdu. Senere har det vist sig, at der muligvis er tolket på punjabi.\nDet er anført, at der er tolket over for min klients datter, uanset at hun er fastboende i Danmark og både taler og forstår dansk.\nDet fremgår ikke af indberetningerne fra Pakistan, hvorvidt ambassaderepræsentanterne har besøgt een eller flere banker.\nMin ovennævnte redegørelse for en fælles konto viser, at de repræsentanter for ambassaden, som har aflagt besøg i en eller flere banker og hos min klients svigerinde, ikke fuldt ud har sat sig ind i baggrunden og dispositionsretten for de to konti."\nAdvokaten har over for Landsskatteretten anført, at såvel forside til checkhæfte vedrørende konto nr. ....-3, hvoraf fremgår både Bs og klagerens navne, som kvitteringer for indsættelser på denne konto, hvoraf begges navne også fremgår, meget vel kan være falske.\nAdvokaten har endvidere anført, at Bs forklaring til ambassaden ikke kan tillægges nogen stor vægt, idet denne var afgivet af en uuddannet kvinde, der hverken kan læse eller skrive urdu. Der havde i øvrigt været problemer i forbindelse med tolkningen.\nAdvokaten har nævnt, at der var store usikkerhedsmomenter i sagen, ligesom der var konstateret korruption på ambassaden i Islamabad.\nAdvokaten har fremlagt en på engelsk affattet kopi af skrivelse af 27. januar 1998 fra B, hvori hun har dokumenteret, at hun har modtaget penge fra klageren. Bs ægtefælle samt en anden person har bevidnet dette.\nAdvokaten har endvidere fremlagt udskrift fra Den Danske Bank af 16. februar 1995, hvoraf fremgår, at klageren har foranlediget, at der er udstedt en check til B, kontonr. ...., på 103.482,18 PKR svarende til 20.000 kr.\nAdvokaten har over for Landsskatteretten fremlagt kopi afskrivelse af 15. februar 2000 fra Den Danske Bank vedrørende "Udstedelse af udenlandsk check den 16.02.1995 for/på dkk 20.000,00", hvoraf fremgår, at det til banken er oplyst, "at ovennævnte check er indløst i udlandet, men ikke hvor i udlandet."\nLandsskatteretten skal indledningsvis bemærke, at praksis - når det drejer sig om fradrag for ydelser betalt i henhold til forpligtelseserklæringer til fordel for modtagere bosiddende i udlandet - opstiller krav til dokumentationen for, at ydelserne bliver betalt og kommer de berettigede i henhold til forpligtelseserklæringerne ihænde. Som behørig dokumentation er således i praksis anerkendt post- og bankkvitteringer samt kopi af checkbilag fra banker, når det af disse klart fremgår, at den i forpligtelseserklæringen angivne ydelse er fremsendt til den i erklæringen nævnte berettigede. Endvidere anerkendes i et vist omfang kvitteringer udstedt af den berettigede, såfremt der kan konstateres en nær tidsmæssig sammenhæng mellem den stedfundne betaling og kvitteringens afgivelse.\nRetten skal herefter bemærke, at de af B afgivne erklæringer af 22. november 1993 og 27. januar 1998, der er affattede på engelsk, hvilket sprog klageren efter det oplyste ikke forstår, og som ikke er attesteret af en offentlig myndighed, ikke kan sidestilles med en kvittering for modtagelse af ydelser i henhold til forpligtelseskontrakt. Vedrørende de fremlagte banknotaer som dokumentation for betaling af ydelser til B, kan disse bilag, der alene er dokumentation for, at der er udstedt checks af en bank, efter Landsskatterettens opfattelse heller ikke sidestilles med de ovenfor nævnte kvitteringer, idet bilagene hverken dokumenterer, at der er fremsendt beløb til modtageren i henhold til forpligtelseskontrakt, eller at beløbene er kommet modtageren i hænde.\nLandsskatteretten finder for så vidt angår indkomstårene 1990, 1991 og 1992, at.ansættelserne i medfør af skattestyrelseslovens § 35, stk. 1 (lovbekendtgørelse nr. 517 af 14. juni 1996) må anses for forældede, hvorfor retten skal træffe afgørelse om, hvorvidt den indtrådte forældelse må anses for suspenderet i medfør af skattestyrelseslovens § 35, stk. 4.\nLandsskatteretten finder for så vidt angår indkomstårene 1990, 1991 og 1992, at den skattepligtige i medfør af skattestyrelseslovens § 35, stk. 4, har handlet mindst groft uagtsomt, hvorfor skattemyndighederne har foretaget de omhandlede skatteansættelser på et urigtigt eller ufuldstændigt grundlag. Retten har herved særligt lagt vægt på de af Den danske Ambassade i Islamabad indhentede oplysninger og kopier af forside til checkhæfte samt kvitteringer vedrørende kontoen, hvoraf fremgår, at klageren har haft rådighed over denne konto. De påklagede ansættelser for indkomstårene 1990, 1991 og 1992 er derfor gyldige.\nDet bemærkes, at § 35, stk. 1, i skattestyrelsesloven alene har virkning fra og med indkomståret 1990, jf. § 40, stk. 3. For indkomstårene forud for indkomståret 1990 fandtes ingen generel regel svarende til § 35, stk. 1, men alene en særlig regel i § 15, stk. 5 (lovbekendtgørelse nr. 573 af 14. november 1984), for skønsmæssige ansættelser, hvorefter disse ikke kunne forhøjes senere end 3 år efter udløbet af det pågældende indkomstår. De for klageren foretagne skatteansættelser for indkomstårene 1987, 1988 og 1989 er ikke skønsmæssige ansættelser, hvorfor skattemyndighederne har været berettiget til at foretage disse. Forhøjelsen af skatteansættelserne for indkomstårene 1993, 1994 og 1995 kan heller ikke anses for forældede, jf. skattestyrelseslovens § 35, stk. 1, og de påklagede ansættelser for indkomstårene 1987, 1988, 1989,1990, 1991, 1992, 1993, 1994 og 1995 er derfor gyldige.\nOm sagen er yderligere oplyst, at Skatteforvaltningen i HøjeTaastrup kommune i skrivelse af 27. oktober 1993 meddelte sagsøger, at "underholdsfradrag fratrukket med kr. 10.000" ikke kunne godkendes i mangel af dokumentation. Ved skatteforvaltningens skrivelse af 31. januar 1994 fik sagsøger meddelelse om, at han kunne se bort fra skrivelsen af 27. oktober 1993. Det fremgik videre, at sagsøgers fradrag på 10.000 kr. var godkendt.\nUd over den i Landsskatterettens kendelse nævnte "Affidavit" af 23. november 1993 fremgår af "Affidavit Life Certificate" af 17. juli 1995 bl.a., at B, født den 1. .... 1952, gift med C, er flyttet fra "Village Y1-by (Pakistan), til "Block No. 926/C X1-vej Y2-by PAKISTAN", og at hun er "sister In-Law of A who is donating DKR 10,000/- every year". Erklæringen fremstår som påtegnet med fingeraftryk fra B og bevidnet af F, en "Oath Commissioner" og underskrevet tillige af sagsøger.\nVed skrivelse af 13. oktober 1995 anmodede skatteafdelingen i Høje-Taastrup Kommune sagsøger om at indsende dokumentation for betalt underholdsbidrag i henhold til forsørgelseskontrakt vedrørende indkomståret 1994, og ved skrivelse af 6. november 1995 anmodede skatteafdelingen sagsøger om "B's kontoudtog for 1993-1995 i originalform".\nSagsøger har i den anledning fremskaffet følgende kontoudtog:\nSom anført i Landsskatterettens kendelse afgav den danske ambassade i Islamabad udtalelser af 17. marts og 26. maj 1996 til sagen. Der foreligger endvidere skrivelse stemplet som modtaget af ambassaden den 22. april 1997, hvor en person, hvis navn fremstår som skjult af overstregning, henviser til ambassadens besøg hos B i april/maj 1996 og ønsker "to supply more correct information". Endvidere foreligger oversættelse fra urdu til engelsk af en erklæring, der ifølge oversættelsen angiver, at den sidstnævnte skrivelse ikke er "concerned with the deponent in any way". Denne erklæring, der fremstår underskrevet af 2 vidner og en "Oath Commissioner" fremstår som underskrevet af "F". Endvidere foreligger kopi af håndskreven skrivelse af 1. juli 1997 "To whom it may Concern" angående "Mr. F".\nDen kopi af et checkhæfte vedrørende konto nr. ....-3 samt kopi indbetalingsnotaer af 12. juli 1988 og 8. august 1990, der fremgår af landsskatterettens kendelse, er også blevet gennemgået under domsforhandlingen i landsretten.\nI en engelsksproget skrivelse af 27. januar 1998 har B med sit fingeraftryk bl.a. bekræftet over for sagsøgers advokat, at hun har anvendt 600.000 pakistanske rupies til køb af fast ejendom. Beløbet blev ,drawn by me from U.B.L.Y1-by (Pakistan) " i den først uge af december 1994. 2.vidner har påtegnet skrivelsen. Der foreligger videre bekræftede erklæringer af 10. november 1999 fra sælgeren af jord til B og dennes ægtefælle C for 100.000 rupies, fra B om anvendelsen af 600.000 rupies til opførelsen af hus m.v., og af 3. februar 2000 fra entreprenøren, der i følge erklæringen færdigopførte huset i 1997 for i alt 450.000 rupies.\nAf håndskrevne "Certificate"s af 8. februar 1999, 8. november 1999 og 25. februar 2000 fra United Bank Ltd. UBL har banken bl.a. bekræftet, at B er og har været eneindehaver af konto ....-3.\nDer er under domsforhandlingen afgivet forklaring af sagsøger, under bistand af tolk.\nSagsøgeren forklarede, at forsørgelseskontrakten af 8. november 1986 blev oprettet på en formular, han fik udleveret ved en henvendelse til kommunen. Formularen var på engelsk. Han forstår i begrænset omfang engelsk, og han læste kontrakten igennem, inden han bragte den til Pakistan. Han underskrev kontrakten i Pakistan, og kontrakten blev viderebragt til hans svigerinde 35 km fra hans opholdssted. Han var ikke til stede ved svigerindens underskrift, og kontrakten blev overbragt af en pårørende. Stemplerne og underskrifterne nederst på siden er foretaget af 2 advokater, hvoraf den ene tillige var oath commissionær. Han overførte pengene ved i Den Danske Bank årligt at få udstedt check til svigerinden på et beløb i rupies. Checkene var crosset og med angivelse af svigerindens konto. Med bistand fra pårørende blev checken plus en checkkopi bragt til Pakistan. Der blev givet besked til budbringeren om, at checken personligt skulle afleveres til svigerindens husstand. Checken blev herefter bragt til lokalafdelingen i United Bank i Pakistan, der videresendte checken til hovedkontoret. Her blev checken "clearet". Der gik flere uger efter checken var kommet til lokalafdelingen, og til pengene blev noteret i lokalafdelingen som indgået på kontoen.. Der kunne gå op til 3 måneder, medregnet den tid der kunne gå fra han modtog checken i Danmark til denne kom frem til Pakistan. Der har i intet tilfælde været problemer med at indløse checken, uanset der var gået lang tid. De checks, der blev udstedt i Danmark i 1993-1995, fremgår af kontooversigt fra konto ....-3 i United Bank vedrørende perioden 9. februar 1993 til 21. september 1995. Tidsforskellen var en følge af nævnte ekspeditionstid, og den omstændighed, at beløbene ikke stemte ved noteringen på kontoen, skyldtes at banken beregnede sig et gebyr ved ekspeditionen af checken. Angivelsen "OBC" på kontoudtoget var efter hans opfattelse en forkortelse af "Outboard Bill of Collection". Konto ....-03 har han ikke på noget tidspunkt haft ret til at råde over. Den fotokopi af en forside på et checkhæfte, der indeholder såvel hans eget navn som svigerindens navn og kopi af 2 indbetalingskvitteringer for kontoen, der ligeledes indeholder hans eget og svigerindens navn, anser han som falske, blandt andet fordi de anvendte stempler med.hensyn til stedsangivelsen er ukorrekt. F, der havde afgivet en erklæring til den danske ambassade i Pakistan i Islamabad, er svigerindens fætter. Fætteren havde tidligere haft funktion som familieoverhoved, det vil sige, at han var den person, der traf beslutninger om løsning af indbyrdes konflikter, og han traf afgørelse om indgåelse af ægteskaber i familien. Positionen som familieoverhoved var opnået som følge af, at store dele af familien var bosat og arbejdede i udlandet. Den rådgivning, han udøvede, var ikke betinget af nogen betaling. Familien er imidlertid på nuværende tidspunkt uvenner med ham og hører ikke længere på, hvad han mener. Baggrunden for fjendskabet var, at sagsøgers søn havde været gift tre gange. De første to gange var ægteskabet arrangeret af fætteren uden succes. Ved det tredie ægteskab havde fætteren været holdt udenfor. Dette var sket umiddelbart før fætterens besøg på ambassaden.\nOm anvendelsen af pengene har sagsøgeren forklaret, at svigerinden havde været nødsaget til at bygge et hus til sig selv og sin mand. De havde tidligere boet sammen med familien, men efter sagsøgerens forældre var døde, var der opstået uvenskab mellem dem og en anden af sagsøgers brødre og dennes ægtefælle, der tillige boede i huset. Svigerinden er ude af stand til at klare sig selv, da hun er invalid, og hendes ægtefælle havde i midten af 80'erne været udsat for en alvorlig arbejdsulykke, der ligeledes har forhindret ham i at arbejde. Det økonomiske grundlag for betalingen til svigerinden var ved kontraktens indgåelse således, at sagsøger og hans kone havde arbejde. Han arbejdede som arbejdsmand og hans kone som rengøringsassistent. De havde en husstandsindkomst på ca. 300.000 kr., og i de perioder, hvor han ikke var i arbejde og var på understøttelse, modtog han ca. 120.000 kr. om året. De havde en meget beskeden levefod, og der var ingen problemer med at afse det nødvendige beløb til opfyldelsen af kontrakten. Ofte blev der sendt flere penge end det fastsatte beløb på 10.000 kr. Han har ikke brugt penge på kontoen direkte eller indirekte, og han er ikke ejer eller har nogen andel af det hus, som svigerinden har ladet opføre. Han har ikke sendt penge til søsterens mand og har i øvrigt ingen penge i Pakistan. Han har i Pakistan afholdt bryllupsfester for sine børn. Det er ikke ualmindeligt, at en bryllupsfest medfører udgifter på ca. 5.000 kr. Familien har stor betydning for ham i lighed med, hvad der er almindeligt i Pakistan. Med hensyn til ambassadens besøg hos svigerinden og de oplysninger, der skulle være afgivet under dette møde, mener han ikke, at svigerinden har sagt det, der står i referatet. Gengivelsen må skyldes en fejl i tolkningen. Han fik et brev om dette i juni 1996 fra svigerinden, der havde fået en anden til at skrive. Han har ikke gemt brevet. Han kasserede det, da han ikke syntes, at det var vigtigt. Med hensyn til søsterens konto ved han ikke, om der blev lavet en skriftlig aftale mellem banken og søsteren. Men han mener, at kontoen blev åbnet i 1987. Han kom selv til Danmark i 1972 og arbejdede indtil 1994, hvor han gik på efterløn. Efterlønnen i dag er ca. 6.000 kr. om måneden efter skat.\nSagsøger har til støtte for sin påstand navnlig anført, at det for indkomstårene 1987 - 1992 principalt gælder, at sagsøgte på grund af de for skatteforvaltningen gældende forældelsesregler har været afskåret fra at ændre ved de oprindelige ansættelser. I henseende til indkomstårene 1987 - 1989 gøres det desuden gældende, at skattemyndighederne har været vidende om det omtvistede fradrag for ydelsen efter forsørgelseskontrakten, siden sagsøger i 1987 første gang selv angav fradraget, og at skattemyndighederne på et langt tidligere tidspunkt kunne have foretaget de i sagen nævnte undersøgelser.\nSkattemyndighederne har derfor ikke har været i utilregnelig uvidenhed om det påståede kravs eksistens, og suspensionsbestemmelsen i § 3 i forældelsesloven af 1908 kan derfor ikke finde anvendelse. Som følge af forældelse kan der derfor ikke foretages ændring i den foretagne skatteansættelse.\nOgså for indkomstårene 1990 - 1992 har sagsøger over for skattemyndighederne udelukkende afgivet korrekte oplysninger, og det bestrides, at sagsøger over for skattemyndighederne skulle have tilbageholdt oplysninger, der var relevante for skatteansættelsen. Sagsøger har derfor hverken forsætligt eller groft uagtsomt bevirket, at skattemyndighederne har foretaget en skatteansættelse på et urigtigt eller ufuldstændigt grundlag, hvorfor suspensionsbestemmelsen i skattestyrelseslovens § 35 ikke bør finde anvendelse. Fristen for skattemyndighedernes ændring af skatteansættelsen er overskredet, jf. skattestyrelseslovens § 34, stk. 1, og som følge af forældelse kan der derfor ikke foretages ændring i den foretagne skatteansættelse.\nSubsidiært gøres for de omhandlede år 1987 - 1992 gældende, at det af sagsøger er dokumenteret, at der i henhold til den fremlagte forsørgelseskontrakt er fremsendt årlige beløb på mindst 10.000 kr. til den person, der er nyder i henhold til kontrakten. Disse beløb er kommet den pågældende nyder i hænde, hvorfor sagsøger har krav på fradrag for de nævnte ydelser.\nFor årene 1993 - 1995 gøres tilsvarende gældende, at det af sagsøger er dokumenteret, at der i henhold til den fremlagte forsørgelseskontrakt er fremsendt årlige beløb på mindst 10.000 kr. til den person, der er nyder i henhold til kontrakten, at disse beløb er kommet den pågældende nyder i hænde, og at sagsøger derfor har krav på fradrag for de nævnte ydelser.\nSagsøgte har til støtte for sin påstand navnlig anført, at sagsøger ikke er berettiget til fradrag i henhold til den oprettede forpligtelseserklæring, jf. ligningslovens § 12, stk. 1 og stk. 4 (tidligere § 14). Det er ikke dokumenteret, at de i forpligtelseserklæringen angivne beløb er tilfaldet B i de af sagen omfattede år.\nDet er således godtgjort, at den konto, som de omtvistede beløb ifølge sagsøgerens oplysning blev indsat på, var en fælles konto for sagsøgeren og B. Dermed er det ikke dokumenteret, at B var indehaver af en bankkonto, som hun i de omhandlede år var eneberettiget til at råde over. Sagsøgeren har således haft rådighed over den konto, som beløbene ifølge sagsøgerens oplysninger er indsat på, og dette medfører, at beløbene ikke kan anses for at være modtaget af B, selvom det måtte blive lagt til grund, at beløbene blev indsat på den pågældende konto.\nDet gøres endvidere gældende, at de af B afgivne erklæringer ikke udgør dokumentation for, at hun har modtaget beløbene.\nDet gøres endvidere gældende, at de fremlagte banknotaer og skrivelser fra Den Danske Bank hverken dokumenterer, at der er fremsendt beløb til B i henhold til forsørgelseskontrakten, eller at beløbene er kommet B i hænde, ligesom det ikke ved de af den pakistanske bank afgivne erklæringer er dokumenteret, at beløbene er modtaget af B. Sagens oplysninger peger på, at B ikke har modtaget de omtvistede beløb, og at sagsøgeren fortsat har rådighed over disse.\nSkattemyndighederne har ikke på grund af forældelse været afskåret fra at foretage de af sagen omfattede skatteansættelser. Det gøres for så vidt angår ansættelserne for indkomstårene 1990 til 1992 særligt gældende, at sagsøgeren i hvert fald har udvist grov uagtsomhed, der har bevirket, at skattemyndighederne har foretaget de oprindelige skatteansættelser på et urigtigt eller ufyldestgørende grundlag, hvorfor en i medfør af den dagældende bestemmelse i skattestyrelseslovens 35, stk. 1, indtrådt forældelse er suspenderet i henhold til 35, stk. 4.\nAt der i hvert fald er udvist grov uagtsomhed støttes navnlig på, at det har vist sig, at sagsøgeren har haft rådighed over den pågældende bankkonto.\nFor så vidt angår indkomstårene 1987 til 1989, hvor skattestyrelseslovens § 35, stk. 1, ikke var gældende, gøres det særligt gældende, at der ikke er tale om skønsmæssige ansættelser, og at den dagældende bestemmelse i skattestyrelseslovens § 15, stk. 5, derfor ikke var til hinder for ansættelsernes foretagelse. Det gøres endvidere gældende, at en eventuel formueretlig forældelse af et skattekrav i henhold til forældelsesloven af 1908 er uden betydning for, om en skatteansættelse kan foretages eller ej, og at der i øvrigt heller ikke foreligger forældelse efter 1908-loven.\nSagsøger har i perioden fra den 6. februar 1987 til den 16. februar 1995 udstedt årlige checks trukket på sagsøgers konto i Danske Bank og i alt væsentligt enslydende stilet til B a/c nr. ...., United Bank Ltd., Y1-by, Pakistan. De årlige beløb steg fra 12.000 kr. i 1987 til 23.960 kr. i 1993 og udgjorde herefter 22.250 kr. i 1994 og 20.000 kr. i 1995. For de pågældende ni indkomstår fradrog sagsøger 10.000 kr. i hvert af årene under henvisning til forsørgelseskontrakten af november 1986, som sagsøger havde vedlagt sin selvangivelse for 1987.\nBetingelsen for disse fradrag var efter den dagældende ligningslovs § 14 og siden § 12 bl.a., at sagsøgers ensidige forpligtelse også reelt indebar, at sagsøger hverken helt eller delvist havde dispositionsadgang over de pågældende beløb. Det er i retspraksis antaget, at der inden for det retsområde, der regulerer forsørgelseskontrakter i relation til personer bosat i udlandet, ikke påhviler sagsøger nogen skærpet bevisbyrde. Men dette hindrer ikke, at sagsøger efter de konkrete omstændigheder i nærværende sag har en særlig anledning til på overbevisende måde at kunne redegøre for omstændighederne for overførslerne og for dispositionsadgangen over de overførte beløb. Retten lægger herved vægt på, at sagsøger til et familiemedlem over en 9-årig periode har betalt beløb, der efter de lokale indtægtsforhold i udlandet må anses for betydelige, at beløbene efter det oplyste om sagsøgers indkomstforhold i Danmark heller ikke kan anses for uvæsentlige, og at der er rejst begrundet tvivl om fremgangsmåden i forbindelse med beløbsmodtagelsen i udlandet og dispositionsadgangen.\nSagsøgers forklaring om, at han i hvert af de omhandlede år sendte en check ledsaget af en kopi af notaen eller debetopgaven fra Danske Bank vedrørende checken til B, hvorefter denne, der efter det oplyste alene taler punjabi og ikke kan læse, foretog alt videre vedrørende checkindløsningen, hævninger og modtagelse af bilag, uden at sagsøger i Danmark modtog nærmere underretning, findes usandsynlig og ikke overbevisende. Retten lægger vægt på navnlig indholdet af den danske ambassades skrivelse af 26. maj 1996 og finder ikke, at det fremlagte kontoudtog sandsynliggør, at det alene var B, der disponerede over kontoen. Sagsøgers forklaring først under domsforhandlingen om, at han i juni 1996 modtog et brev, som B havde fået udfærdiget, og hvor hun forklarede om de misforståelser af hendes svar, som fremgik af ambassadens sidstnævnte skrivelse, hvilket brev sagsøger kasserede, da han ikke fandt det vigtigt, findes utroværdig.\nSagsøger har til brug for sagen fremskaffet erklæringer vedrørende en del af de overførte midlers anvendelse i form af bekræftede udtalelser fra angivne modtagere af i alt 600.000 rupier, der skulle være betalt af B i forbindelse med køb af grund og opførelse samt indretning af en bolig.\nDer foreligger imidlertid ikke dokumentation for, at B i forhold til offentlig myndighed på det relevante tidspunkt skulle være endelig adkomsthaver til den angivne ejendom.\nEfter en samlet vurdering af bevisførelsen finder retten ikke at kunne lægge til grund, at sagsøger har påtaget sig en sådan ensidig forpligtelse over for B, at betingelserne for fradrag i sagsøgers indkomst for de pågældende år kan anses for opfyldt. De fremlagte erklæringer, der bl.a. foreligger fra B og United Bank Ltd., findes ikke at kunne føre til et andet resultat.\nDet tiltrædes af de af sagsøgte anførte grunde, at der ikke er indtrådt forældelse, og at skattemyndighederne har kunnet ændre sagsøgers skatteansættelser som sket. Det forhold, at sagsøger ved skatteforvaltningens skrivelse af 31. januar 1994 fik meddelelse om, at sagsøgers fradrag på 10.000 kr. var godkendt, kan ikke føre til en anden vurdering\nSagsøgte får derfor medhold i den nedlagte påstand om frifindelse. Sagsøger betaler sagsomkostninger til sagsøgte som anført nedenfor.\nSagsøger, A, betaler inden 14 dage fra denne doms dato sagsomkostninger til sagsøgte v/ Kammeradvokaten med i alt 20.000 kr.


Fjordavisen.nu » Den svære 2’er\nOnline lige nu: 801\nFredag 13. juli 2018 kl. 11:00\nMartin Mikkelsen vil som klummeskribent på Fjordavisen.nu berige læserne med hudløse ærlige indlæg om hans oplevelser på og uden for banen\nAF Martin Mikkelsen\nEr 2-0 den farligste føring? Sættes en 2-0 føring oftere over styr end alle mulige andre føringer? Nej, det gør den selvfølgelig ikke.\nKaster vi et blik på de 48 puljekampe fra VM 2018, har der i 17 af kampene været et hold, der undervejs har ført 2-0, og i ingen af de 17 kampe er den føring blevet sat over styr - den er tværtimod ofte blevet udbygget.\nMan kan argumentere for, at mængden af data, jeg analyserer ud fra, er sparsom, men der anes alligevel en formodning for, at 2-0 er en ret solid føring. Bevares, Japan førte 2-0 over Belgien i ottendedelsfinalen og endte med at tabe 2-3, men alt andet havde næsten også været naturstridigt - der er altid en undtagelse.\nFodboldverdenen er fyldt med intetsigende floskler som ‘bolden er rund’, ‘alt kan ske i fodbold’ eller ovenstående om den farlige 2-0 føring, og de skal selvfølgelig ikke altid tages lige bogstaveligt. Der er dog forskel på harmløse floskler og så de tilfælde, hvor sproglige unøjagtigheder fører til faktuelle misforståelser, som det eksempelvis er tilfældet med den ældgamle tommelfingerregel i fodbold, der går på, at fordi bolden får ekstra fart af at studse på et vådt underlag, skal den holdes ved jorden, når man afslutter på et sådant.\nHver gang jeg hører det, forestiller jeg mig altid en uendelig lang og våd græsplæne, hvor bolden bare kan accelerere til evig tid og eksplodere i et festfyrværkeri af en supernova.\nStereotyper og fordomme er selvforstærkende, fordi man ubevidst søger det, der kan bekræfte dem. Det fungerer på samme måde med tendenser og mønstre i fodboldverdenen. Har man en teori, leder man efter det, der kan bekræfte den.\nEt eksempel: Mål ændrer fodboldkampe, siges det, og især lige efter en scoring skal man være ekstra meget på tæerne, for det sker ofte, at modstanderen svarer hurtigt igen med et mål i den anden ende - eller hvad?\nTager vi igen et kig på det netop overståede puljespil ved VM i Rusland, hvor holdene fandt netmaskerne 123 gange i alt, blev kun otte af de mål besvaret med et mål i den anden ende inden for de første 10 min efter scoringen. Det er 6,5 %. Definitionsspørgsmål; er det tit? Ikke specielt, nej, og tallene viser faktisk, at de inkasserende hold oftest svarer igen inden for intervallet 10-20 minutter. Det er bare ikke lige så opsigtsvækkende, når der bliver scoret (igen) efter 18 minutter, som det er, når der bliver scoret efter to - og dét er også med til at holde sådan en myte i live. Man lægger aldrig mærke til det, når det ikke sker.\nHvad har alt det her så med Hobro IK at gøre? Ikke rigtig noget - og så alligevel. Der findes nemlig også en slidt fodboldkliché, som er højaktuel i forhold til vores status som overlevet oprykker i Superligaen: ‘Sæson nummer to er ofte den sværeste’. Superligahistorikken i Hobro IK bekræfter i første omgang påstanden: Efter vores flotte debutsæson i Superligaen i 14/15 rykkede vi sæsonen efter ud med et brag.\nMen hvordan forholder det sig i et lidt større perspektiv? Har vi - ifølge statistikken - grund til at frygte den kommende sæson?\nSiden til og med 05/06 sæsonen har der været 25 oprykkere fra 1. division til Superligaen - af disse er otte rykket ned i første hug, mens der kun er fire af de resterende 17 “overlevende”, der er rykket ned i andet. Anden sæson er altså - ifølge statistikken - ikke sværere, tværtimod.\nHvad kan vi i Hobro IK så bruge ovenstående til? Ikke ret meget. Jo, statistikken fortæller os, at vi i tilfælde af en scoring gør klogest i at være ekstra klar resten af kampen, at vi i tilfælde af en 2-0 føring bare kan slappe af, for så er sejren så godt som hjemme, samt at den kommende sæson bliver nemmere end den forrige.\nFra filmen Terminator 2, som i øvrigt gør sit til at afkræfte myten om den svære 2’er, ved vi dog, at fremtiden ikke er skrevet endnu. Og uanset hvad man udleder af tallene, er det heldigvis stadig på banen, det bliver afgjort.\nVi har ikke været overbevisende i træningskampene, men Goofy har lige forlænget, Edgar ser skarp ud og Pål er her stadig - det kan kun blive godt. Og så længe bolden er rund, kan alt jo ske.\nLæs tidligere klummer:


Lejligheder i Colmar (156)\nBest Western Grand Hotel Bristol Colmar Best Western Grand Hotel Bristol Colmar Best Western Grand Hotel Bristol Colmar Español Best Western Grand Hotel Bristol Colmar Best Western Grand Hotel Bristol Colmar Português Svenska Best Western Grand Hotel Bristol Colmar Čeština Українська Magyar Polski Ελληνικά 日本語 简体中文 한국어 Русский עברית Türkçe عربي\nBest Western Grand Hotel Bristol er en 4-stjernet moderne ejendom, som tilbyder et kasino, en tagterrasse og en udendørs pool. Med indkvartering i en 4-etagers bygning, kombinerer hotellet en original arkitektur og moderne faciliteter.\nUnterlinden Museum er inden for en 15-minutters gåtur af ejendommen. Best Western Grand Hotel Bristol ligger inden for ca. 20 minutters gang fra centrum af Colmar.\nBest Western Grand Hotel Bristol tilbyder røgfrie værelser med klimaanlæg med individuel styring, egen balkon, et påklædningsområde, et skab og stereoanlæg for at gøre ophold i Colmar endnu bedre. Nogle værelser har udsigt til gaden. Gæsterne kan benytte sig af en bruser, en hårtørrer og toiletartikler, der leveres i badeværelserne.\nEn morgenmadsbuffet tilbydes på cafeen. Den hyggelige restaurant på stedet lokker med tyrkiske retter. Der er Very Comfortable And Pleasant bar på stedet for at slappe af. Serverer både mad og drikkevarer,ligger Auberge Brasserie og Rendez Vous de Chasse omkring 50 meter fra ejendommen.\nBest Western Grand Hotel Bristol ligger 5 km væk fra Colmar-houssen lufthavn.\nEt spacenter, et damprum og jacuzzi samt dampbade, hammam og massage er tilgængelige for gæsterne på stedet. Fitnesscentret er udstyret med et træningscenter og fitness center på stedet.\nHotel 3 stjernede Le Royal\nFeriested 4 stjernede Camping De\nHotel 5 stjernede Radisson Blu Hotel,\nHotel 4 stjernede Otto\nHotel 4 stjernede Britannia\nBed & Breakfast La-lilloise\nHotel 2 stjernede Flor Rivoli\nHotel 2 stjernede Stars\nHotel 3 stjernede Tourisme Avenue


Prestige solfilm - 3M solfilm - Forbedrer indeklimaet på kontoret\nBevar det naturlige lysindfald\nPrestige Solfilm - glasklar 3M solfilm til vinduer\nDen unikke 3M Prestige solfilm er en serie, der består af 4 forskellige typer: Prestige 70 solfilm til indvendig montage på enkeltlagsruder og 2-lags termoruder uden lavenergicoating. Derudover Prestige 90E, Prestige 70E og Prestige 40E solfilm som er til udvendig montage på ruden. Disse 3 filmtyper er de absolut mest anvendte i vores sortiment. Dette udelukkende fordi prestige seriens udvendige 3M solfilm har markedets bedste funktionelle og designmæssige egenskaber. Og så kan de monteres på stort set alt slags glas.\nPrestige solfilmens primære funktion\nDen primære funktion med Prestige solfilm er varmereduktion. Solfilmen er udviklet med en unik og patenteret nanoteknologisk platform som giver høj varme reduktion og samtidig bevarer lysindfaldet i lokalerne. Med en samlet varmeafvisnings procent på helt op til 80% vil især de udvendige 3M solfilm hjælpe godt på vej mod et langt bedre indeklima og arbejdsmiljø. 97% af IR (infrarøde stråler/lys) afvises. IR stråler er den direkte varmepåvirkning, der føles fra solen hvis man er placeret tæt på ruden eller opholder sig foran vinduerne. Ligeledes vil en reduktion af IR stråler sørge for, at karme, gulve, møbler mm ikke opvarmes og afgiver varme hvis solen har bagt over en længere periode. Dette er afgørende for, at 3M Prestige solfilm sikrer en behagelig inde temperatur.\nAnvend 3M solfilm for at sikre et bedre indeklima\nAnvendelse af solfilm mod varmeproblematikker på arbejdspladser og i private boliger, bliver i højere grad anerkendt og accepteret som en økonomisk attraktiv og funktionel ideel løsning. 3M Prestige solfilm har været medvirkende årsag til, at produkterne anvendes bredere og henvender sig til endnu flere virksomheder og bygningstyper. Især de udvendige solfilm er utrolig populære da de er stort set glasklare. Det har den helt afgørende fordel, at det naturlige lysindfald bevares, bygningens eller boligens æstetik bevares og udseendet opleves ikke anderledes hverken indefra eller udefra. Samtidig er Prestige uden metal, som gør at refleksionen på ruden forbliver ens efter at solfilmen er monteret. Den metalfrie opbygning i solfilmen giver ingen forstyrrelse i signaler fra mobiltelefoner mm.\nFalmning af møbler, gulve, gardiner, tæpper mm afhjælpes idet Prestige solfilm reducerer UV stråler med 99,9%. Dette er en stor fordel især i private boliger, hvor det ofte er til stor gene og ærgrelse når dyre møbler og inventar ødelægges og misfarves, når solen stråler rammer over en periode.\n10 fordele ved 3M Prestige solfilm til vinduer:\nGiver bedre trivsel og velvære for medarbejdere på arbejdspladsen\nBevarer lysindfaldet i lokalet\nÆndrer ikke på bygningens udseende\nForbedrer effektiviteten og koncentrationen for ansatte\nMindsker falmning af møbler, gulve, inventar mv.\nMiljørigtig løsning – besparelser på klimaanlægget, forbrug af kWh samt udledning af CO2.\nDer ydes helt op til 10 års total garanti på Prestige-serien. BBN Nordic er autoriseret montør af 3M Prestige solfilm.\nHar du spørgsmål til 3M solfilm?\nDe enkelte 3M solfilms egenskaber\nDenne 3M solfilm anvendes indvendigt på ruden og er stort set glasklar. Prestige 70 anvendes udelukkende på ældre vinduer uden energicoatning. Det kan være palæruder i enkeltlags glas, på forsatsruder i enkeltlags glas eller ældre termoruder fra før 1995. Enkeltlags butiksruder eller ruder i hærdet glas, kan ligeledes monteres med Prestige 70 solfilm.\nEksempler på bygningstyper kan være fredede bygninger, slotte, museer og andre historiske bygninger der anvendes til kontor og erhverv.\nTotal solenergi afvisning op til: 59% – Reduktion af IR stråler: 97% – UV-reduktion: 99,9%\nGlasklar udvendig solfilm, som kan monteres på alt slags glas. Giver en god varmereducerende effekt og ses ikke på ruden. Denne 3M solfilm er ideel til butikker med udstillingsvarer i vinduerne, som udsættes for meget sol og til beskyttes mod falmning. Det kan eksempelvis være til tøj- og skobutikker, møbelforretninger, fødevarebutikker og lignende.\nDen mest anvendte udvendige Prestige solfilm til både erhverv og privat bolig. Solfilmen ses stort set ikke på ruden og tilbyder høj varmereduktion og bevarelse af lysindfaldet. Med Prestige 70E solfilm på vinduerne, opnås den perfekte kombination af maksimalt lysindfald og varmeafvisning. Denne solfilm anvendes til alle former for vinduer og bygningstyper i nyere erhvervsbyggeri samt på alt facadeglas, ovenlysglas, tagvinduer og rytterlys på erhvervs- og kontorejendomme. Private boligejere med nyere huse eller lejligheder, anvender i stor udstrækning også denne solfilm til deres hjem.\nPrestige 40E solfilm anvendes på vinduer, hvor der udover ønsket om varmereducering er et behov for, at sænke lysindfaldet og mindske generende stråler og blænding fra solen. Denne solfilm er tonet og dæmper derfor lysindfaldet en smule. Filmen tillader dog fortsat en stor mængde lys, at trænge ind i lokalerne og efterlader et behageligt varmt udtryk indefra. Prestige 40E, er den Prestige solfilm med den højeste varmereducerende effekt.


Sommerhus Ballum med hund - Lej nu hos Cofman\nSommerhus Ballum med hund\n33 sommerhuse i Ballum\nHerlige sommerhuse i Ballum med hund tilladt kan reserveres her\nHvis I ønsker en skøn ferie med hund i Ballum i et skønt sommerhus, så har I muligheden hos os. Her i Ballum har vi 29 sommerhuse, hvor hund er tilladt. I kan nemt finde og booke et sommerhus, hvor I kan medbringe hund, ud fra jeres søgekriterier ved at søge her på siden. Når I har fundet et hus, som er interessant, kan I læse en beskrivelse af det. Hvis det lever op til jeres ønsker kan I booke det.\nVesterende - Ballum - 6261 - Bredebro\nDette rummelige sommerhus, med udsigt over Vadehavet, ligger i udkanten af marsklandsbyen Ballum. Indretning Denne tidligere landejendom egner sig til 14 personer. Ferieboligen er på 290 m² og er bygget i 1854. I 2001 gennemgik ferieboligen en delvis\nFra DKK 6.869,-\nEt sommerhus med en fantastisk beliggenhed og udsigt over Vadehavet. Indretning Sommerhuset egner sig til 6 personer samt 1 barn op til 3 år. Ferieboligen er på 150 m², er i 2 plan, og er bygget i 1800. I 2013 gennemgik ferieboligen en delvis renovering.\nEmne nr.: 130-S10331\nVestervej - Ballum - 6261 - Bredebro\nFantastisk smuk beliggenhed midt i "Nationalpark Vadehavet", med panoramaudsigt til Vadehavet og landskabet. Et lyst og dejligt feriehus med en god indretning. Et rummeligt køkken, hyggelig stue/spisestue med udgang til terrassen, hvor I kan starte dagen med\nEmne nr.: 130-S10222\nDette renoverede hus har mange faciliteter, herunder to badeværelser med hhv. spa og sauna. Fra to af husets sider er der en storslået panoramaudsigt over Vadehavet. Der er en stor brusekabine og god plads ved sengene. I køkken og bad er der klinkegulve med\nDette dejlige sommerhus med en fantastisk udsigt til Vadehavet ligger kun få minutters gang fra vandet - i den hyggelige marsklandsby Ballum. Der er gulvvarme i hele stueetagen. Bemærk, at der findes 2 sovepladser i dobbelt sovesofa i opholdsstuen og 2\nI en original vestjysk marskgård, bygget i 1871 og restaureret i 2005, finder I denne store feriebolig. Gården, der ligger i det naturskønne område ved Vadehavet, ligger i en stor have med gynger, nedgravet trampolin, vippe, og plads til boldspil samt\nFra DKK 7.903,-\nKystvej - Ballum - 6261 - Bredebro\nEt meget rummeligt feriehus i to etager med plads til 11 gæster fordelt på 5 soveværelser. Til huset hører en lukket, opvokset have samt en god terrasse, hvoraf noget er overdækket, så det er muligt at sidde udendørs, selvom der skulle komme en lille\nEmne nr.: 090-43484\nBallum Hede - Ballum - 6261 - Bredebro\nRummeligt sommerhus med sauna i landlige omgivelser ved Ballum og Marsklandet. I forlængelse af køkken/alrummet, hvor der kan dækkes op til hele familien, finder I opholdsstuen med brændeovn og tv. Der er to badeværelser, hvoraf et har direkte adgang til\nFra dette sommerhus er der er en storslået udsigt over Vadehavet til Rømø og Sild. Huset er fra 1870 og ligger for sig selv, men indgår i en lille enklave af historiske huse omkring Ballum Kirke. Trænger man til at fordybe sig i naturen eller i sig selv,\nDenne dejlige og moderniserede landejendom med stråtag ligger i et naturskønt område - kun 500 m fra Vadehavet, som kan ses fra ferieboligen. Boligen indeholder indendørspool, sauna samt spa, herudover er der et aktivitetsrum med fodboldbord, hvor der også\nAndre artikler om Ballum\nLast minute sommerhuse Ballum\nSommerhus med pool Ballum


Laks med grillet squash-ruller | Aftensmad | Life by Mette Laks med grillet squash-ruller – Life by Mette\nSå er Iforms hjerteløb overstået, og hold da op hvor er jeg dog træt nu :D\nLaks med grillet squash-ruller\nSå er det blevet mandag igen – og vi skal dermed have ugens sunde opskrift :)\nJeg glemte at skrive i sidste uges indlæg at i, ude i højre side under kategorier, kan du altid gå ind og kigge på de opskrifter jeg ligger ud.\nIndlæggene bliver nemlig gemt under: Opskrifter og Til middag hos :)\n150 gram smøreost\nStart med at tænde ovnen på grill funktionen, ved 200 grader. Derefter skæres tynde skiver af squash på langs på et mandolinjern.\nPensl skriverne med lidt olie og krydre dem med salt og peber. Grill så skriverne på en rist i oven i cirka 5 minutter, og tag dem derefter ud og læg dem til at køle lidt af.\nImens skiverne er i ovnen laves ostecremen, og det gøres ved at røre 150 gram skyr, 150 gram smøreost, finthakket purløg, salt og peber sammen i en skål.\nNår skiverne så er kølet lidt ned smøres ostecremen i et tyndt lag på skiverne og rulles derefter sammen.\nTil laksefilleterne skal du ligge dem i et ildfast fad eller på noget bagepapir. Krydr dem med salt, peber, oregano og paprika. Kom dem derefter i ovnen i 20 minutter. De kan sagtens laves på almindelig varmluft :)\nHvis man synes der ikke er nok mad i de små squash ruller – det gjorde vi nemlig ikke, men vi lavede det os kun af en squash da vi skulle prøve og lave det for første gang, så kan man sagtens have agurke og gulerodsstave ved siden af. Det smager lækkert :)\nEt andet tip kunne være at lave noget fuldkornspasta ved siden af, det kunne smage rigtig lækkert :)\nGod dag til jer alle! :)\nBlev lige inspireret til aftensmaden. :) Tak for tip smukke – er allerede vild med “til middag hos Mette”-indlæggene. ;)\nLækkert – det er jeg glad for at høre :)\nHvor ser det godt ud – http://www.mathildemac.dk\nSå er Iforms hjerteløb overstået, og hold da op hvor er jeg dog træt nu :D Som i læste i mit tidligere indlæg, var mit mål …


Forskønnet skole - Vesthimmerlands Gymnasium og HF\nDet var et noget anderledes VHG, der mødte de 554 elever, det største antal elever i skolens historie, og de 53 lærere, da de forleden stemplede ind til første skoledag...\nNy kunst på Vesthimmerlands Gymnasium & HF\nDet var et noget anderledes VHG, der mødte de 554 elever, det største antal elever i skolens historie, og de 53 lærere, da de forleden stemplede ind til første skoledag. For lærerne er hele området omkring lærerværelset blevet renoveret i sommerferien, så det nu fremstår indbydende med tidssvarende arbejdspladser, kontorer og mødelokaler. For eleverne er den største forandring sket i kælderetagen, der nu er indrettet som et inspirerende miljø for de kreative fag billedkunst, mediefag og idræt. Og samtidig er gangen blevet udsmykket af Kristian Bruun Djurhuus under kunstnernavnet Mormor: 7 store sort-hvide tegninger viser, hvordan kunstneren har set skolen, Vesthimmerland som sådan og specielt de fire byer Aars, Farsø, Aalestrup og Løgstør efter grundig research i marken. Billederne er et direkte resultat af, at Kirsten Holmgaard på skolens vegne fik overrakt Aars Erhvervsråds foretagsomhedspris i april måned. Den medfølgende check blev brugt til at stille ”Mormor” den opgave at tegne noget genkendeligt fra VHG og scener fra Vesthimmerlands Kommune.\nOm den løste opgave udtaler den graffitiinspirerede kunstner: ”Det er for mig vigtigt at få lov til at fortælle historier. Jeg tror på, at en del af den store fælles fortælling foregår gennem kunsten og kunstnerne. Jeg tager opgaven meget alvorligt og forsøger at berette om og til de steder, jeg har mit virke. I Vesthimmerland foretog jeg en undersøgelse af hele egnen. Det var for mig utrolig interessant at stifte bekendtskab med en del af Danmark, jeg ikke førhen kendte. Jeg håber at være de friske par øjne, der ser områderne, byerne og tager et nyt greb på stedet.\nKomponenterne, der udgør de samlede værker, er sammensat af alt det, som jeg oplevede i Vesthimmerland. Det er selve fortolkningen og oplevelsen, der er interessant for mig. Jeg vil meget gerne tale til og med eleverne på stedet (red.: Mormor kommer til en morgensamling på et senere tidspunkt, og der er også planer om, at han skal deltage i en undervisningsdag i billedkunst). Mit udgangspunkt er dem og deres hverdag i deres hjembyer. Derigennem håber jeg at gøre kunsten forståelig, legende og allervigtigst vedkommende. En slags tovejskommunikation, om man vil”.\nI første omgang kan man i al fald konstatere, at Mormors sorte streger klæder kældergangen, og de skal nok sætte noget i gang hos de elever, der arbejder her til daglig.\nTekst - Mastodonten / Foto - Den halvbistre træner


Som leder kan det at skulle formidle et svært budskab eller tale om et vanskeligt emne være en svær opgave. Det kræver forberedelse, omtanke og viden om egne reaktionsmønstre.\nPå kurset fokuserer vi på de situationer, hvor du som leder skal formidle et svært budskab eller tale om et vanskeligt emne. Vi arbejder med, hvordan man kan skabe en konstruktiv dialog. Kurset giver dig konkrete teknikker og redskaber til alle faser i processen.\nKurset henvender sig til ledere, der har samtaler med medarbejdere om fx fravær, alvorlig sygdom, trivsel, samarbejdsvanskeligheder osv.\nSamtalens faser: forberedelse, gennemførelse og opfølgning\nEtik, grænser og hensynet til den enkelte kontra helheden/teamet\nSamtaleteknikker med afsæt i den anerkendende tilgang\nHåndtering af egen reaktion og andres mulige reaktioner\nFormen vil være en blanding af oplæg, dialog og konkret træning. Vi vil arbejde med konkrete problemstillinger og dilemmaer og forventer aktiv deltagelse.\nDu vil få træning i forskellige typer af vanskelige samtaler samt få konkrete værktøjer, der kan hjælpe dig i din forberedelse til at skabe en konstruktiv dialog. Derudover vil du få mulighed for at reflektere over og øve dine egne reaktioner.\nKurset kan afholdes i egen virksomhed.\nRikke Lunde Madsen\nKurset tager udgangspunkt i deltagernes egne udfordringer. Det er derfor vigtigt, at du har lyst til og mod på at bringe dig selv i spil. Vi veksler mellem teorioplæg, øvelser, træning, refleksion og feedback.\nAfhænger af forløbsdesign.\nEfter aftale afgives uforpligtende tilbud.\nSend mail til studiesekretær Mette Grasberger mgra@khs.dk / 9134 6652


Susans drømme: februar 2011\nFakta kan det der !!!\nSe lige hvad jeg fandt i Fakta til 49 kr. pr. stk.\nSå nu skal lamperne da peppes op :O)\nIndsendt af Susan kl. 18:32 14 kommentarer:\nMin veninde blogger\nMin veninde fra seminariet har endelig fået sin egen blog Kamomilla Vanilla OG den er virkelig lækker. Skynd dig ind og tjek den ud. Hun er simpelthen så dygtig til alt håndarbejde...\nVelkommen til blogland ;O)\nIndsendt af Susan kl. 10:40 2 kommentarer:\nSE hvad jeg har købt!!!\nWall stickers til min søns værelse.. D. 1 april får han sit helt eget værelse... Bliver SÅ mærkeligt, men også rigtig dejligt.\nHar altid gerne ville ha elefantens vuggevise på hans væg, men det koster jo dælme 6-700 kr. på de forskellige tapet sider. Så jeg gik på jagt, og inde på trendsales fandt jeg flere der laver wall stickers selv. Hende her har lavet mine wall stickers for meget billige penge. Måske hun kan lave det du lige går og drømmer om?? Super go service og fedt resultat. Kan kun vise det hvor det stadig er på papiret. Så snart hans værelse er klar, skal jeg nok smide billeder ind ;)\nJeg har selv bestemt farve og teksttype... Er sååå glad for det..\nIndsendt af Susan kl. 16:14 3 kommentarer:\nNyt udseende til min mac??\nFandt denne side via hende her\nDer er bare sååå mange fine laptop skins, så jeg ved slet ikke hvad jeg skal vælge... Og måske har jeg egentlig heller ikke råd... Skal jo flytte lige om lidt !!\nHmm.. men drømme sig væk kan man altid...\nSys disse er rigtig fine:\nog der er mange flere.....\nIndsendt af Susan kl. 12:48 3 kommentarer:\nHjælp til at lave et nyt hovedbanner med billede?\nJeg kan simpelthen ikke finde ud af hvordan jeg putter et billede ind foroven hvor mit navn står. Har prøvet flere gange, men billedet bliver altid for stort, og navnet vil ikke stå der osv. NOgen erfarne bloggere derude der kan hjælpe??\nEn skøn solskins søndag. Elsker når solen begynder at titte frem, og står tilpas højt til, at den kan nå ind i vores stue.. Det er skønt... og jeg er ikke den eneste der nyder det. Katten ligger sig også gerne midt i solstrålen og nyder det. Så meget, at den nu er begyndt at fælde..\nLidt billeder her fra stuen.\nJonathan nyder sin mors hjemmebagte gulerodsboller ;)\nIndsendt af Susan kl. 16:19 2 kommentarer:\nHar ventet længe på, at de kom hjem med posten... Og nu kom de, én til mig og én til en af jer!!!\nMen hvem skal løbe med den super søde sonny angel?\nDette er den søde delfin Sonny angel.\nReglerne er de klassiske.\n2 lod for en kommentar + fast læser\n3 lod for en kommentar+fast læser+ link på egen side.\nJeg tror allerede nu, der sniger sig en lille trøstepræmie ind ;O)\nJeg trækker lod mandag d. 14 marts.\nIndsendt af Susan kl. 16:12 83 kommentarer:\nSå kan jeg komme i gang med at scrappe ;O)\nFik dette ind af døren i dag, eller dvs. jeg har været ude af lejl. et par dage, så jeg kom nærmere hjem, til alt dette ;O)\nSå nu skal jeg i gang. Ser det ikke bare fint ud?\nGlæder mig til det :)\nIndsendt af Susan kl. 21:53 Ingen kommentarer:\nIndsendt af Susan kl. 21:12 Ingen kommentarer:\ndovenskaben længe leve - barsels gaver på vej\nJeg er utålmodigheden selv, har svært ved at fordybe mig i alt for lang tid. Det er virkelig belastende, så det er helt klart en ting jeg skal arbejde med... Nå, men jeg skal til Sønderjylland i morgen, og hvorfor spilde tiden med bare at kigge ud af vinduet, så i stedet tænkte jeg,at jeg da skal ha noget jeg kan nørkle med.\nHar en masse veninder der skal føde indenfor de næste par måneder, så jeg vil så gerne give dem alle lidt hjemmelavet.Så første gave bliver en patchwork bold. Nå, men jeg skulle jo lige gøre den klar, og da jeg ikke har fået købt den smarte patchwork limpen endnu (skal helt sikkert ha den købt snart), så tænkte jeg i alternativer (har faktisk brugt det før)... GAFFA TAPE længe leve!! Jep, det er bag på alle 6-kanter, så behøver man ikke sidde og ri i al den tid, men springe lige til det sjove...\nEr spændt på resultatet ;O)\nIndsendt af Susan kl. 23:16 Ingen kommentarer:\nDe første forårs tegn.\nÅhhhh en skøn dag. Solen skinner og vintergæk er på vej op af jorden... Elsker når man kan se det begynder at spire, så er foråret på vej, og ihhh hvor bliver det godt...\nI dag har jeg besøg af min kære momse, så vi skal hygge, strikke og bage fastelavnsboller. Mens min kære mand er til julefrokost (jep, det var rigtig skrevet)\nKunne ikke lade være med, at grave nogle vintergække op og tage dem med indenfor, så nu er foråret kommet indenfor\nIndsendt af Susan kl. 13:03 Ingen kommentarer:\nlidt håndarbejde + DIY\nI dag skulle jeg til time, min2. eller 3. håndarbejdstime efter barsel... Heldigvis havde jeg selvskab af søde Trine.\nVi skulle lave patchwork, hvilket vi faktisk ikke vidste, så ingen af os havde taget vores eget stof med. Men vi kunne da låne lidt ved vores medstuderende.\nVi lærte en super lækker teknik, som er lige til at tage med ud i skolen og bruge- meget let.\n-1 stk. fliseline på 25*25 cm.\n-Del dette stykke op med kridt i 5*5 felter, hver især 5 cm.\n-Klip 25 stykker stof, hvor mange slags farver bestemmer du !\n-Læg dem i felterne og find det mønster du vil have.\n-Læg bagepapir forsigtigt over og stryg.\n-Nu sidder de fast og du kan begynde at sy.\n-Fold der hvor linjerne går og sy langs kanten ca. 1/2 cm inde. Linjerne er dem du tegnede op i starten\n-Fold ud og fortså hele vejen over. dvs. du skal sy 4 steder.\n-Så skal du vende arbejdet og gøre det samme på den anden side.\n-Nu ender du ud med et patchwork stykke som er fuldstændig lige i kanterne, perfekte 90 graders vinkler, selvom dine firkanter måske ikke ligger helt lige fra start - SMART!!\nDette kan også gøres større, hvis man skal lave et tæppe eller andet.\nHåber du kan bruge den :)\nIndsendt af Susan kl. 21:26 6 kommentarer:\nden vildeste give away, jeg endnu har set..\nskynd dig ind og vær med herinde..\nkrydser for at jeg er den heldige :O)\nIndsendt af Susan kl. 07:47 Ingen kommentarer:\nEfter endt barsel, har jeg nu atter plantet min po po på seminariet.\nHar en BA der skal skrives, en svømmeuddannelse der skal beståes, en håndarbejds eksamen og samtidig skal vi sørme også flytte.. Så sys lige pludselig jeg har travlt... Puhaaa... det giver helt sved på panden.\nSå nu er jeg rykket over på sem. så jeg ikke laver en masse overspringshandlinger... hmm... UPS!!\nundskyld for dårlig billedkvalitet, men min g-mail virker ikke på min computer, kun iPhonen, så har fået det ind via FB.\nThe er med, mad, bøger og cola, så nu er jeg klar til en dag heroppe. Har selvfølgelig lidt hækletøj med, hvis jeg skulle få brug for en lille pause ;)\nGo dag derude.\nIndsendt af Susan kl. 09:35 2 kommentarer:\nSygdom igen igen...\nSå måtte jeg bukke under med streptokokker... aka halsbetændelse. Min kære søn, er den raske smittebærer.. Hans vuggestue har tilfælde med streptokok, så den skulle da lige hjem til os..\nSå jeg sidder med varm kamille the og min computer, pakket godt ind i min dyne.\nPlease gå væk snart.... kæresten er på vej med is og yoghurt.... lidt skal man jo spise...\nIndsendt af Susan kl. 09:26 2 kommentarer:\nJubiiii.. se hvad jeg skal deltage i\nScrap kursus.... Jeg glæder mig SÅ meget.. 1 mdr. med gode fif og en masse scrapping..\nHar altid synes det var fascinerende, og så så jeg hendes blog... Hun er virkelig dygtig.. og nu skal jeg på kursus ved hende... :O) Det er bare så fantastisk...\nTror stadig der er pladser, så hvis du har en skabsscrapper der gerne vil ud, så meld dig inden d. 14 feb.\nMan kan faktisk lave mange fede ting med det... det bliver sååå sjovt :)\nIndsendt af Susan kl. 18:40 2 kommentarer:


Sisley All Day All Year Hvid køb og tilbud, Dressinn\nKøb dette produkt og tjen 213 CoINNs / $ 2.56\nSisley - Kosmetik - Antirynke\nEt anti-aldringsskjold, der beskytter huden mod udefrakommende aggressioner, der forårsager hudens aldring.\nAll Day All Year er den vigtigste anti aging dagpleje, det virker som et beskyttende skjold med dobbelt formål, der beskytter huden mod yderlige aggressioner:\ndens indkapslede filtre beskytter huden for at begrænse oxidativ stress, anti-frie radikaler og anti stress skærm:\nEn kraftig synergi af planteekstrakter med anti-frie radikale egenskaber beskytter huden mod skadelige eksterne faktorer.\nOpbevares inde i denne beskyttende boble til nat, huden er mere strålende, tonet og tættere.\nRynker er synligt reduceret.\nLet, behagelig tekstur.\nFugtigt og beskyttet hele dagen lang holder huden sin ungdommelighed længere.\nDag efter dag reduceres fine linjer og rynker, huden genvinder sit glatte, strålende udseende.\nHver morgen skal du bruge hele dagen hele året til at rense og tørre hud, til ansigt og hals ved hjælp af en blid massagebevegelse.\nSisley All Day All Year findes i forskelligere varianter, med forskellige muligheder. Find det du lige står og mangler nu, bestil det og modtag det i løbet af få dage. Udover det du finder i online mode butikken, Sisley All Day All Year lignende produkter. Vores udvalg i Antirynke produkter er kun det bedste, lige meget hvor hård din træning eller sport er.\nBæredygtighed Sisley All Day All Year\n$ 392.59 $324.99\n$ 581.71 $480.49\n$ 397.92 $311.49\n$ 171.72 $142.49


Maskine til at lave pølser. maskiner til pølser\nPølseudstyr - Pølsestoppere - Pølseskind - Tarme - Krydderier De har netop været med til at lave et skoleanlæg til Skive Tekniske. Opløs gæren i lunkent vand fra den varme hane 30 grader C. Sund grillning og det saftigste resultatet Automatisk tilberedningssensor: Skær bananerne ud i endnu mindre stykker, smør dem med peanutbutter og. Ælt dejen sammen og ælt efterhånden mere af melet i, til.\nMASKINE TIL AT LAVE PØLSER - pesticider i landbruget. Pølseudstyr\nMaskine til at lave pølser, hotel viking spa DanishOutdoor\nHvis der er noget der er dansk, så er det pølser — uanset om det er spegepølse, normale pølser eller noget helt andet. En pølsestopper er et redskab du kan bruge til at lave pølser med, hvad end det er de traditionelle pølser til grillen eller spegepølser til madpakken. En pølsestopper fungerer meget simpelt. Pølsestopperen skal være godt fyldt, så indholdet må gerne presses ned. Stort udvalg af Pølse Maskine til billige priser. Graef laver primært professionelle maskiner, men har lavet nogle modeller, som denne der både bruges af små. Køb og salg af Pølse Maskine i Køkkenudstyr og -maskiner på DBA. Graef laver primært professionelle maskiner, men har lavet nogle modeller, som denne . En pølsestopper er et redskab du kan bruge til at lave pølser med, hvad end det er de traditionelle pølser til Derfor kan du med denne maskine lave. Med en pølsestopper kan du lave dine egne spegepølser Mange af vores kunder har forespurgt på udstyr til pølsefremstilling. roskilde gågade åbningstider lørdag Hvis I bruger en stopper med en snegl i, altså hakkemaskine der også kan bruges til stopper. Skal man være opmærksom på der ikke kommer for meget luft i pølserne. Derfor har jeg selv købt en pølsestopper der kan stå på bordet, dog skal det stadig være med håndkraft. Kom gerne med dine tanker om opskriften.\nLav dine egne grillpølser, spegepølser og medisterpølser. En god pølsestopper er en stor fordel, når du vil forsøge dig som pølsemager. Vores rustfrie. Med en pølsestopper kan du lave dine egne spegepølser - se vores udvalg inden Foreløbig har vi kunst og naturtarme til grillpølser, medister og spegepølser. 7. aug Herunder viser vi dig trin-for-trin hvordan du kan lave din egen pølse med hjælp af KitchenAid køkkenmaskine, kødkværn og pølsehorn. Stort udvalg af Maskiner Til Pølser til billige priser. Graef laver primært professionelle maskiner, men har lavet nogle modeller, som denne der både bruges af. Lav dine egne grillpølser, spegepølser og medisterpølser. En god pølsestopper er en stor fordel, når du vil forsøge dig som pølsemager. Vores rustfrie. Med en pølsestopper kan du lave dine egne spegepølser - se vores udvalg inden Foreløbig har vi kunst og naturtarme til grillpølser, medister og spegepølser. 7. aug Herunder viser vi dig trin-for-trin hvordan du kan lave din egen pølse med hjælp af KitchenAid køkkenmaskine, kødkværn og pølsehorn. Til automatisk afdrejning af alle tarme. Maskinen laver pølser med ens vægt og lige længde. Afdrej laves med de skånsomme sommerfugle. Maskinen er med 2 . 23/02/ · Hotdog maskine er den ultimative løsning til at lave lækre hotdogs. Det er nemt, hurtigt og smager godt. Se de bedste maskiner her.5/5.\nMASKINE TIL AT LAVE PØLSER - dick smith aktier. Pølseudstyr\nMange danskere er glade for hotdogs, men oftest er det en relativt vanskelig affære at skulle lave en lækker hotdog, uanset om du foretrækker én med det hele eller du derimod foretrækker en mere minimal udgave af en hotdog. Oftest kræver det, at du både skal have gang i komfur eller grill , ovn og ligeledes også skal hakke løg, skære agurk og meget andet. Det ville være nemt og effektivt, hvis du havde muligheden for at lave dine hotdogs med blot én enkelt maskine — og det er faktisk lige netop dét, du har muligheden for at gøre. Der findes deciderede hotdog maskiner, der gør det nemt for dig at lave hotdogs. Der findes selvfølgelig forskellige typer af sådanne maskiner, hvorfor du med garanti også vil kunne finde en passende hotdog maskine, du mener lever op til dine behov og præferencer i forhold til størrelse, udseende, pris og øvrige faktorer, der relevante for dit vedkommende.\nFiltrering maskine til at lave pølser Vores rustfrie pølsestoppere er velegnet til både grillpølser, spegepølser og andre hjemmelavede pølser. 02/02/ · Jeg står for at skulle til at fabrikere pølser på min da kontakten er lovet til 6 Amp og din maskine trækker Jeg kan bedst lide at lave pølser med 4.\nhvilke matrielle redskaber skal man bruge for at lave en pølse har hverken problemer med tarme eller frem skaffelse af maskiner og kryderier.\nMaskine til at lave pølser den mandlige penis tumblr\nMed en pølsestopper kan du lave dine egne spegepølser - se vores udvalg inden Foreløbig har vi kunst og naturtarme til grillpølser, medister og spegepølser. Til automatisk afdrejning af alle tarme. Maskinen laver pølser med ens vægt og lige længde. Afdrej laves med de skånsomme sommerfugle. Maskinen er med 2 . 7. aug Herunder viser vi dig trin-for-trin hvordan du kan lave din egen pølse med hjælp af KitchenAid køkkenmaskine, kødkværn og pølsehorn. Find Pølse maskine på hjorte.amsterdam koke kaffe og grille pølser. hvordan pakken kan returneres til afsender.\nMaskine til at lave pølser, tyk hals DanishOutdoor\nDe bedste pølser er hjemmelavede - Handtmann VF vacuumfylder. Handtmann vacuumfylder VFH og K. Maskinen til den mellemstore producent som hovedsageligt laver pølser i naturtarm. fermenteret kål opskrift For at give dig en bedre og mere personlig oplevelse anvender vi cookies. At lave sin egen pølse er både roligt og let! Lad fantasien flyve og find din egen favoritkrydring og smag.\n14/07/ · Vi havde researchet lidt i forevejen og fandt ud af, at man skulle bruge noget fedt kød og noget mageret kød, til at lave en bindefars. Vi fandt også ud. Melissa hotdog maskinen gør det til en leg at lave den ellers så besværlige, hjemmelavede hotdog. Der er plads til to pølser og to brød, så du kan gøre klar. Så står du skal og holde fest og fx. skal lave tapas kan du nemt og hurtigt lave perfekte skiver af pølser, maskine, Ariete, Hotdog maskine til 2 pølser og. Fordi friske pølser er en oplevelse, fordi det var en undskyldning for at købe en maskine, fordi jeg kan bestemme smagen og ikke mindst fordi jeg er kommet til at.\nInspiration Ariete Hotdog Maskine\nFølge: Hiv test bispebjerg » »\nTidligere: « « Undertoner\nCopyright © Legal Disclaimer: Dette websted kan bruge affilierede links til forskellige virksomheder. Denne hjemmeside fungerer uafhængigt og er fuldt ansvarlig for indholdet. Kontakt venligst tro4for@gmail.com for spørgsmål om dette websted. Maskine til at lave pølser hjorte.amsterdam


Design hos Labflex\nHos Labflex handler design om form, funktion og levetid. Designet skal give værdi til omgivelserne og tilsikre, at behovene bliver opfyldt. Målgrupperne kan være brugerne, indkøbsansvarlige, sikkerhedsafdelinger, tekniske afdelinger, ledelsen, bestyrelsen og ejerne.\nFremtidssikring af laboratoriet\nGodt design i laboratorieinventar og stinkskabe hos Labflex er design, der er tidløst og har en lang levetid. Labflex designet skal også tilsikre, at funktionaliteten, sikkerheden og kvaliteten styrkes eller optimeres. Fremtidssikring af laboratoriet er i højsæde hos Labflex.\nBehovet for typen af design differentieres ud fra geografi og er også afhængigt af virksomhedskulturen hos de enkelte brugere/kunder. Dette stiller store krav til analyseprocessen og fleksibiliteten i designudviklingsarbejdet.\nBrugerne tilbringer lang tid i laboratoriet og forskning og undervisning er fysisk krævende. Samtidig favner brugen af laboratorierne bredt fra undervisning til forskning, hvor antallet af personer i lokalet varierer. Det sætter krav til designet i arbejdsmiljøet indenfor bl.a. akustik, ergonomi og hygiejne.\nLabflex har sine egne designere, som alle er uddannet arkitekter og besidder stor laboratorieerfaring. I udviklingsprocesser kan Labflex også tage eksterne designere ind for at accelerere et udviklingsforløb.


Hvad er vegetabilske kapsler? - fantacine.com\nHvad er vegetabilske kapsler?\nSom i 2010, det amerikanske landbrugsministerium anbefaler syv til 13 portioner af frugt og grønt hver dag for bedre sundhed. Mens disse beløb varierer afhængigt af alder og daglig fysisk anstrengelse, kan få den anbefalede dosis være hård. Vegetabilske kapsler tilbyde en mere effektiv måde at supplere kosten med essentielle vitaminer og næringsstoffer. Grøntsagerne, omregnet til pulverform ved udvinding vegetabilsk glukose, er generelt sikkert for vegetariske, Kosher og glutenfri kost.\nMens vegetabilsk kapsel brand ingredienser og typer varierer generelt de indeholder 100 procent vegetabilsk cellulose og yderligere tillæg.\nKapslerne selv er typisk fremstillet af kulhydrat gummi, som stammer fra naturligt forekommende vegetabilsk cellulose eller plantefibre. Nogle kapsler indeholder andre essentielle aminosyrer, vitaminer og mineraler samt frugt pulver. Kapsler er ofte stivelses-, gluten og konserveringsmiddel-fri for at møde kosten restriktioner.\nForskere fortsætte med at finde mere vigtige næringsstoffer i frugt og grøntsager som vitaminer og antioxidanter, phytonutrients og fibre, der understøtter immunforsvar. Ifølge Juice Plus, vitaminer og mineraler fra rå frugt og grøntsager forbedre hjerte-kar-wellness og delay effekter af aldring.\nIfølge Juice Plus mærke vegetabilske kapsler, kosttilskud levere centrale fytonæringsstoffer, der absorberes af kroppen. Generelt kapsler øge antioxidant næringsstoffer og folat.\nGenerelt tager to kapsler dagligt med vand ved måltiderne producerer den ækvivalente antioxidant værdi af en servering af grøntsager. En kapsel kan give så meget som 30 mg vitamin C, 21 procent af det daglige behov, og 600 mg alpha lipoinsyre samt andre næringsstoffer.\nIfølge den amerikanske landbrugsministerium, mængden af grøntsager en person har brug for at forbruge hver dag afhænger af alder, køn og niveau af fysisk aktivitet. Fra 2010, 11 procent af amerikanske voksne og 5 procent af børn spiser de anbefalede daglige portioner frugt og grøntsager.\nHvad er Reishi kapsler?\nHvad er Culturelle kapsler til?\nHvad er Pharmaton kapsler?\nHvad er vegetabilsk magnesiumstearat?\nHvad Do Cinnamon Kapsler gøre?\nKomponenter i gelatinekapsler\nHvad er fordelene ved kokosolie kapsler?\nSådan bruges hvidløg for tarmbakterier\nNeurontin Vs. Generisk Gabapentin\nHvad er en Paraplegic?\nHvad er årsagerne til støj i øret?\nSkin Koger Forårsaget af Worms\nIngen Protein Diet\nHvad er 10 måder Vejret Påvirker mit liv?\nAnvendelser af Caladium Bicolor i medicin


Det er efterhånden ret svært at sige noget decideret nyt/i> om Cyberpunk 2077. Den længe ventede lancering, der på brutal vis chancerede over i verdensomspændende skandale og ramaskrig, er efterhånden populærkulturel historie. Mange, mange års ventetid, ambitiøs markedsføring, og hvad vi endte med landede med et hult *dunk*, snarere end det brag vi måske havde håbet på.\nMen læser man vores anmeldelse, samt andre reaktioner på tværs af æteren, så lader dommen til at være lidt mere kontrastrig og higende efter kontekst. Ser du, der er relativ enighed om at Cyberpunk 2077 byder på en storslået, indgående og indlevelsesrig historiefortælling, men at der uden om denne solide kerne eksisterer mangelfulde systemer, halvbagte ideer og vigtigst af alt - tekniske fejl <em>en masse.\nCD Projekt RED forventes at introducere en opdatering her i januar, og endnu en februar, men tænder du for din konsol i dag, eller din PC, så er det opdateringen "Hotfix 1.06" der gør sig gældende, der retter de mest grelle fejl CD Projekt RED har kunnet støve op, men efterlader spillet i en fortsat kuriøs tilstand.\nSå nu hvor jule- og nytårsdagene er overstået, og hverdagen igen banker på døren, så er det måske værd at checke ind igen, og se hvordan Cyberpunk 2077 kører i dag med netop Hotfix 1.06, så jeg tændte min Xbox Series X, og gik endelig i gang med spillet, og det er i øvrigt for første gang, da jeg netop valgte at vente til de værste fejl var blevet rettet.\nOg hvordan er det så? Jo, i løbet af de 18 timer jeg har lagt i spillet indtil videre, så er jeg faktisk ikke stødt på en fejl der direkte hindrede min fremgang. Både kollegaer og særligt ærgerlige tilfælde på nettet nævner fejl der eksempelvis får biler til at eksplodere, og afgørende karakterer, der er kritiske for en given missions fremdrift, der pludselig forsvinder. Dette har ikke været en del af min personlige oplevelse, og heller ej er spillet direkte crashet, og smidt mig tilbage til Xbox-hovedmenuen. Ikke en eneste gang. Så langt, så godt.\nMen det er sådan set her hvor de positive indtryk stopper. Men hvis det eneste du leder efter er en bekræftelse af at de absolut værste fejl, der dem kan tage fremgang fra dig, eller sætte den i bero, er væk? Jamen, så er det sådan set nu du kan begynde, men det betyder virkelig, virkelig ikke at Cyberpunk 2077 er en oplevelse der direkte kan anbefales, og det gør sig også gældende på Xbox Series X, om man så spiller på Performance eller Quality.\nFørst er fremmest er hele oplevelsen, fra ende til anden, ret "janky". Ja, et engelsk ord, men det er ret rammende for den flimren, den lidt hakkende billedhastighed og den tvivlsomme fysiske forbindelse mellem omgivelserne og de mennesker der bevæger sig i dem. Det hele er bare en kende... kunstigt. En nær sammenligning kan eksempelvis være Bethesdas store rollespil, såsom The Elder Scrolls V: Skyrim og Fallout 4, hvor genstandene i verdenen føltes fysiske, men hvor selve interaktionen med dem ikke rigtig var. Cyberpunk 2077 er sådan fra start til slut, lettere svævende, lettere usammenhængende.\nIkke bare det, billedhastigheden er ujævn som ind i helvedet. Jo, på Performance, hvor spillet sigter efter 60fps, genvindes lidt stabilitet, men det betyder ikke at de så absolut mindeværdige dyk forsvinder. Til tider ser hele spillet lidt ud som når gamle telefoner er blevet for kolde, og hele UI'en halter, hvor pixels trækkes med rundt, som du forsøger at orientere dig. Det er distraherende, og min kæreste mente sågar at det til tider kunne være lidt kvalmende. Av.\nDesuden har spillet et alvorligt problem med teksturer der hopper ind og ud, og her taler jeg både om ind og ud af spillet, som i at bygninger forsvinder, for så at dukke frem igen øjeblikkeligt, men også at ting popper ind og ud af fokus. Nogle spil har en tendens til at have to grader af distinkt fokus, hvor overgangen imellem de to detaljegrader er så tydelig, at du kan skimte den linje der renderer tæt på dig. Den er også at finde her - desværre.\nFor at være helt ærlig, så er der ikke rigtig nogen del af den tekniske oplevelse der ikke byder på problemer løbende, og selvom de ikke som sådan er afgørende, så gør de kumulativt at oplevelsen simpelthen ikke rigtig kan anbefales. Vi har ikke engang berørt de små ting, såsom at fodgængere permanent bliver skræmte hvis din bil bare rør fortovet, eller at fjenders lig til tider kastes rundt som pinball-kugler.\nDet er altsammen bare... ja, skuffende. Det er skuffende fordi CD Projekt RED udelukkende har placeret sig selv i den her situation, og ligesom Fallout: New Vegas, Battlefield 4 og til dels også The Witcher 3: Wild Hunt, så kan man fornemme at der inden under alle disse fejl findes et spil der om ikke andet er bedre end det vi oplever i dag.\nDet kan være svært at snakke om tekniske knaster, fejler og mangler, fordi der er ingen garanti for at alle har fået den samme oplevelse. Én spiller kan have taget hele turen, hvorimod andre simpelthen ikke har. Jeg føler mig dog ret tryg ved at slå fast, at selv på Xbox Series X, så kan jeg ikke anbefale at du spiller Cyberpunk 2077. Nej, din save-fil korrumperes ikke øjeblikkeligt, men det er altså ikke det samme som at det er en finpudset eller ideel oplevelse. Så bare vent.\nEr godt nok glad for jeg ikke fik pre-ordret. Venter til der kommer en dedikeret version til PS5.\nJeps. At forudbestille er altid farligt og som oftest unødvendigt, da selv fysiske spil sjældent er udsolgt ved udgivelsen.\nI dette tilfælde kan du dog gratis opgradere dit PS4-spil til den dedikerede PS5-version, når den lander, så hvis du er overbevist om, at du vil spille det på PS5, giver det fin mening at købe PS4-versionen billigere.\nCyberpunk var dog meget billigere ved preorder end andre spil. Kostede 333 kr, derfor jeg slog til. Vidste at det var buggy for der var masser af anmeldelser i dagene op til, måske lidt værre end jeg havde regnet med. Men har en del tolerance når det kommer til Immerisve sims, det er ikke den mindst janky genre i verden.\nPstch 1.07 og 1.08 skulle skabe mirakler. Det skal selvfølgelig bevises. De kommer henholdsvis i denne måned og I Februar. Jeg er ikke itvivl om at dette bliver et rigtig godt spil, efterhånden som de får rettede fejlene. Personligt har jeg ingen trang eller lyst til at spile spillet nu, så ingen problemer med at vente. Inden jeg får set mig om er der gået 6-9 måneder siden det udkom og der er spillet nok så poleret at den går igennem min kvalitetskontrol.\nSom pez siger var det da også en kæmpe rødt flag at det blev sat ned til 333kr før release og det er da noget nemmere at sluge spillet til den pris og da også tættere på hvad last gen versionen skal koste (ville nok mene 250 er mere fair), men siden alle de andre fuldpris versioner også er så broken er det en meget lille hjælp.\nVar det ikke kun Elgiganten der satte det til den pris. Steder som Steam og de sider havde ikke tilbud på det.\nDet var kun elgiganten og det var formentligt kun for at lokke kunder i butikken og næppe fordi de forventede at spillet ville blive kontroversielt. De havde nok snarere luret at det måske var årets største udgivelse og at en lav pris måske var en fordel.\nMen er der ikke også noget med at elgiganten smider spillene billigt ud ved release for så at sætte dem op uge efter uge. Noget i den stil. Har de ihvert fald gjort med nogle spil. Blandt andet fifa 21\nCiterer The Pez Dispenser et var kun elgiganten og det var formentligt kun for at lokke kunder i butikken og næppe fordi de forventede at spillet ville blive kontroversielt. De havde nok snarere luret at det måske var årets største udgivelse og at en lav pris måske var en fordel.\nDet gjorde de også, nu koster det over 400. Tænker bare at de gerne ville have at de fleste ser Elgiganten som stedet hvor man laver sine preorders.\nFuldstændig enig, det er stadig en gang hø - har selv lige fået en refund efter at have test kørt den nye patch. Spillet er jo overhovedet ikke færdigt.